als_Latn dik_Latn sag_Latn
‘CRexit’: Largimi i Ronaldos do të shokonte tregun e transferimeve (FOTO)
Cristiano Ronaldo mund të ketë ndikim të madh në merkaton e verës.
Largimi i Ronaldos nga Real Madridi do të ndikonte shumë në afatin kalimtar, duke ‘shokuar’ tregun e transferimeve, shkruan ‘Marca’, përcjell Gazeta Blic
Reali nuk e dëshiron një largim të mundshëm të portugezit nga “Estadio Santiago Bernabeu”, dhe do të bëjë çmos për ta mbajtur atë në skuadër.
Por, në rast se ai vendos të largohet, klubi madrilen do të fitonte 200 milionë euro nga transferimi i tij, që do të shokonte tregun e transferimeve.
Kjo shumë marramendëse do t’i mundësonte ‘Los Blancos’ të transferojë një lojtar të klasit botëror, duke përfshirë ‘130 milionëshin’ Kylian Mbappe.
Transferimi i 18-vjeçarit nga Monaco, do të bënte që kampioni i Evropës të mbetej me shumë të konsiderueshme parash, me të cilat do të mund të bënte tjera përforcime.
Në rast se PSG e kompleton transferimin e Ronaldos, atëherë gjiganti francez do të lejonte transferimin e mesfushorit Marco Verratti, i cili do të largohej në drejtim të Barcelonës.
Klubi parisien do të përfitonte rreth 100 milionë euro nga shitja e italianit, por do të tërhiqte intersimin për sulmuesit Pierre-Emerick Aubameyang dhe Andrea Belotti, nëse do të transferonte katër herë fituesin e Topit të Artë.
Kurse, Monaco do të konsideronte lojtarë si Ivan Perisic, Andrea Belotti e Zlatan Ibrahimovic, si zëvendësuesit potencial të 18-vjeçarit Mbappe.
Largimi i Ronaldos nga Real Madridi nuk është aspak i sigurt që do të ndodhë, por nëse ndodh, transferimi i tij padyshim do të trondiste botën e futbollit. /Gazeta Blic/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn